ইনপুট মডিউল কি ধরণের হবে তা নির্ভর করে ইনপুট ডিভাইসের উপর। মানে আমরা কি ধরণের ডাটা দিচ্ছি তার উপর – হতে পারে তা ডিজিটাল বা এনালগ। পিএলসি’র প্রথম কাজ হচ্ছে বিভিন্ন ধরণের সুইচ ও সেন্সর থেকে প্রাপ্ত সিগন্যাল গুলোকে সিপিইউ এর উপযোগী লজিক সিগন্যালে পরিণত করা। সিপিইউ ইনপুট, আউটপুট ও অন্যান্য ভেরিয়েবলের অবস্থা দেখে বিশ্লেষণ শেষে আউটপুটে সিগন্যাল পাঠায়। আউটপুট মডিউল সিপিইউ এর কন্ট্রোল সিগন্যালকে ডিজিটাল বা এনালগে রূপান্তর করে যা বিভিন্ন আউটপুট যন্ত্র নিয়ন্ত্রণে ব্যবহৃত হয়।